દેશના રાજકારણમાં ખેડુતો હમેંશા કેન્દ્ર બિંદુ સમાન રહ્યા છે. તેનુ કારણ કદાચ એ હશે કે ભારત એક ખેતી પ્રધાન દેશ છે તેવી માન્યતા વર્ષોથી આપણે પળી બેઠા છીએ. એટલ જ તો વોટ મેળવવા માટે એક કે બીજી પાર્ટી અવનવી રીતે ખેડુતોને આકર્ષવ પ્રયત્ન કરે છે. તાજેતરમાં કોંગ્રેસના ઉપાધ્યક્ષ રાહુલ ગાંધીએ ૨,૫૦૦ કિલોમીટર લાંબી ખેડુત યાત્રા કરી હતી. પાર્ટીનો દાવો છે કે, જો તેઓ સત્તા પર આવશે તો ખેડુતોની દુર્દશા દુર કરી દેશે. આ માટે પાર્ટીએ વિચત્ર કહી શકાય તેવો ત્રિ-સુત્રીય કાર્યક્રમ જાહેર કર્યો છે. ‘ખેડુતોની લોન માફ’, ‘વિજળી બિલ હાફ’ અને ‘ખેડુતોની આવક ડબલ’. ચુંટણી સંદર્ભે તો માની લઈએ કે કોંગ્રેસના આ ત્રણેય વચનો ખેડુતોને આકર્ષીત કરે. પરંતુ શું એનાથી ખેડુતોની સ્થિતીમાં કંઈ સુધાર આવશે? તો જવાબ છે ના..